<classify> Mchezo huo unatarajiwa kuwa mgumu na wenye ushindani mkubwa kwa sababu JKT Ruvu ni moja ya timu zinazopigana kuepuka kushuka daraja, ambapo ipo nafasi ya 14 kwenye msimamo ikiwa na pointi 25 huku imesaliwa na michezo mitatu kumaliza ligi.Kocha wa JKT Ruvu, Abdallah Kibadeni ametamba kuwa timu yake haitashuka daraja na kwamba itapambana kushinda mechi zilizobaki wakianzia na leo.Azam katika mchezo wa leo itaendelea kuwakosa wachezaji wake Shomari Kapombe, Pascal Wawa na Farid Mussa aliyepo Hispania kwa ajili ya majaribio ya kucheza soka la kulipwa.Kwa upande wake kocha wa Azam, Stewart Hall amesema mchezo huo wanaupa umuhimu mkubwa, lengo lao ni kupata pointi tatu ili kuendelea kutoa presha kwa Yanga.Alisema hatawadharau JKT Ruvu kwa kuwa wapo hatari ya kushuka daraja na atapanga kikosi chake cha kwanza kuhakikisha wanashinda.Naiheshimu JKT Ruvu ni timu ngumu inafundishwa na kocha mwenye uwezo mkubwa, pamoja na hali mbaya waliyokuwa nayo najua watakuja kwa nguvu kutaka kupata ushindi,alisema Hall.  <topic>: MICHEZO 